Merch e oa dur marchadour seiz pinvidik François Clary ha da Françoise Somis. Da gentañ eo Joseph Bonaparte an hini a reas al lez dezhi en 1794; a-benn ar fin e kavas gwelloch choar Désirée, Julie Clary, ha ganti eo e timezas.  E-keit-se e oa dimezet (ha neo ket euredet) da vreur Joseph, Napoleon, dar 15 a viz Ebrel 1795. Met ar soudard a reas anaoudegezh gant Joséphine de Beauharnais, dar 15 a viz Here 1795 e Pariz, lakaet war e hent gant e vignon Paul Barras, ma voe torret an dimezi, ha ne voe eured ebet, goude ma savas keuz ha koustiañs fall dar paotr.  E 1795-1797 ez eas Désirée hag he mamm da chom da Genoa, en Italia. En 1797 ez eas da chom gant he choar Julie hag he breur-kaer Joseph, a oa kannad Bro-Chall e Roma. Ur pennad e voe kaoz a zimeziñ dar jeneral gall Léonard Duphot, met hennezh a voe lazhet e Roma e miz Kerzu 1797, en deiz a-raok an eured.